सिंघु बॉर्डर में तनाव के चलते हरियाणा सरकार ने 14 जिलों में इंटरनेट सेवाएं की बंद
दिल्लीः गणतंत्र दिवस पर किसानों की ट्रैक्टर परेड के दौरान हुई हिंसा के बाद हरियाणा और यूपी बॉर्डर पर तनाव बढ़ता जा रहा है। शुक्रवार को सिंघु बॉर्डर पर हिंसक हंगामे के बाद हरियाणा सरकार ने ऐक्शन लेते हुए 14 जिलों में इंटरनेट सेवा पर शनिवार शाम 5 बजे तक रोक लगा दी है। लोगों को सिर्फ फोन पर बात करने की सुविधा रहेगी। हरियाणा सरकार के आदेश के बाद अंबाला, यमुना नगर, कुरुक्षेत्र, करनाल, कैथल, पानीपत, हिसार, जींद, रोहतक, भिवानी, चरखी दादरी, फतेहाबाद, रेवाड़ी और सिरसा में तत्काल प्रभाव से इंटरनेट सेवा बंद कर दी गई। अफवाहें रोकने के लिए सरकार ने यह कदम उठाया है।
awa_Deva awa_Deva